Man, baba sterf in ongeluk waar trok glo wegjaag | Maroela Media
Die taxi se wrak. Foto: Netcare 911
'n Man en 'n twee maande oue baba is Woensdagaand dood in 'n ongeluk op die N3-Noord naby Harrismith in die Vrystaat.
Volgens Chris Botha, woordvoerder van Netcare 911, is paramedici omstreeks 22:50 na die ongeluk, sowat 2 km buite die dorp, ontbied.
"'n Minibustaxi se wrak is op die toneel aangetref. Die voertuig was in twee geskeur en daar was geen ander voertuig op die toneel nie. Daar word bespiegel dat die taxi moontlik deur 'n vragmotor getref is," het Botha gesê.
Die bestuurder van die taxi en die baba was reeds dood toe hulle deur paramedici ondersoek is. Tien passasiers het beserings opgedoen wat strek van matig tot ernstig. Hulle is op die toneel gestabiliseer en na 'n hospitaal op Harrismith geneem vir verdere behandeling.
As 'n trok 'n voertuig tref en sulke skade is gedoen. Daar is geen manier dat die trok nog sal kan ry.
Trokke het ook "crumple zone."
Dalk het die taxi iets anders getref. Boom, barrier, stuk staal wat van trok afgeval het.
Die vragmotors is erg roekeloos op die N3. Ek was nou die dag langs een toe dit bloot van baan begin verwissel na my kant toe. Gelukkig vir ABS en geen motors in aankomende baan op daardie oomblik…
'n Mens hoef maar net na die wrakke van voertuie te kyk om te besef dat buitengewone spoed in bykans al die ongelukke 'n rol speel.
Hoekom vra die polisie nie die 10 passasiers van die taxi wat gebeur het nie??? Of die bestuurder het miskien iets verkeerd gedoen en nou weet niemand wat gebeur het nie!!! Eish